'Srušit ćemo Maksimir, a novi stadion bit će na istom mjestu'

Sad je jasno, Dinamo će graditi 'novi Maksimir'! Potvrdio je to predsjednik Mirko Barišić nakon remija s Rosenborgom u Trondheimu (1-1) i ulaska u Ligu prvaka. Novi stadion bit će na istom mjestu kao i stari

<p>Odluka je da Dinamo ostaje na <strong>Maksimiru</strong>, gradi se cijeli kompleks. Ide se na izgradnju atletskog stadiona na Sveticama, gradi se podzemna garaža. Ovaj stadion se ruši i gradi se novi, rekao je predsjednik Dinama <strong>Mirko Barišić </strong>nakon ulaska 'modrih' u grupnu fazu <strong>Lige prvaka</strong>. </p><p><strong>POGLEDAJTE VIDEO</strong></p><p>Navijači Dinama napokon su saznali što će biti s Maksimirom koji bi trebao poprimiti novi izgled. I to ne 'obnovom' kao što je to znalo biti, već ponovnom izgradnjom na istom mjestu. Možda će ovo biti i zadnje europske utakmice Dinama na 'starom Maksimiru'...</p><p>- Svaka čast igračima i treneru. Bila je to rovovska bitka što pokazuje i rezultat. Podnijeli smo pritisak i pokazali da smo spremni za <strong>Ligu prvaka</strong>. Želje su da kroz Ligu prvaka dočekamo proljeće. Hoće li to biti treće mjesto i Europska liga ili nešto više, vidjet ćemo. Moramo biti razumni, Liga prvaka je ipak natjecanje koje je i kvalitetom i organizacijom ispred nas, ali borit ćemo se - rekao je predsjednik Dinama.</p><p>Grad Zagreb i Dinamo krenuti će u izgradnju 'novog Maksimira', ali još nisu razrađeni svi detalji. No, novi stadion više nije samo puka riječ.</p><p>- Mi uporno tražimo iako grad želi sam biti investitor, ako ne drugačije kroz javno privatno partnerstvo, da budemo partneri. Ako iz ovih ili onih razloga grad neće moći, a mislim da hoće, mi preuzimamo odgovornost neka i zakonski prenesu na nas i mi ćemo to izgraditi.</p>